Starcraft er en serie av science fiction-spill skapt av Chris Metzen og James Phinney, og eies av Blizzard Entertainment. Serien handler om en galaktisk kamp mellom ulike arter og du får muligheten til å styre en av tre fraksjoner, kalt Protoss, Terran og og Zerg. Historien starter i begynnelsen av det 26. århundre og utspiller seg langt fra jorden, ute i verdensrommet. Serien debuterte som dataspill allerede i 1998 og har siden da vokst til å omfatte en oppfølger, en hel rekke utvidelser og oppgraderinger, samt åtte noveller, to fantastiske historiske artikler, et brettspill, og andre lisensierte varer og leker.

Historien bak Starcraft

Blizzard Entertainment begynte planleggingen av Starcraft i 1995, med et utviklingsteam ledet av Metzen og Phinney. Spillet debuterte på E3 i 1996, og brukte da en modifisert Warcraft II spillmotor. Starcraft markerte også etableringen av Blizzard Entertainments egen filmavdeling, hvor spillet skulle bli integrert i en høykvalitets filmserie, men mesteparten av det opprinnelige utviklingsteamet for Starcraft returnerte tilbake i spillavdelingen for å jobbe med den offisielle utvidelsespakken, Brood War. Dette spillets utvikling begynte kort tid etter at Starcraft ble utgitt.

Utviklingen av Starcraft II

I 2001 startet utviklingen av Starcraft: Ghost under spillprodusenten Nihilistic Software. I motsetning til tidligere sanntidsstrategispill i serien, var Ghost et såkalt stealth-actionspill.

Etter tre år med intens utvikling ble arbeidet med spillet allikevel utsatt. Utvikling av Starcraft II: Wings of Liberty begynte i 2003 og spillet ble senere annonsert den 19. mai 2007 og ble utgitt den 27. juli i 2010. Utvidelsen Starcraft II: Heart of the Swarm ble utgitt 12. mars 2013. Den tredje utvidelsen i trilogien, Starcraft II: Legacy of the Void, ble utgitt den 10. november 2015.

Offisielle utgivelser:

Starcraft (1998)

Starcraft: Brood War (1998)

Starcraft 64 (2000) (Nintendo 64 versjon)

Starcraft: Wings of Liberty (2010)

Starcraft: Heart of the Swarm (2013)

Starcraft: Legacy of the Void (2015)

Blir hyllet verden over

Det originale spillet og påfølgende offisielle ekspansjon har blitt hyllet som en av de mest toneangivende sanntidsstrategispill i sin tid. Serien har samlet en solid fanskare rundt om i verden, spesielt i Sør-Korea, der profesjonelle spillere og lag som deltar i kampene, tjener store penger på sponsing, og faktisk også tv-penger, for konkurransene blir altså tv-sendt. Spillserien ble tildelt en stjerne på Walk of Game i 2006 og har fire Guinness World Records i Guinness World Records Gamer utgaven fra 2008. Starcraft II-trilogien har fått strålende mottakelser, også her hjemme i Norge. VG ga aldri noen av utgavene dårligere enn terningkast 5 i sine anmeldelser.

Jorden er overbefolket

Historien fokuserer på aktivitetene til de tre artene i en del av Melkeveien, bedre kjent som Koprulu Sector. Årtusener før noen av hendelsene i spillene, ble en art som kalles Xel’Naga genmodifisert til Protoss og senere Zerg, i et forsøk på å lage rene arter. Disse eksperimentene slår så tilbake tilbake og Xel’Naga er i stor grad ødelagt av Zerg. Det har seg nemlig slik at noen hundre år før begynnelsen av Starcraft i 2499, har den internasjonale regjeringen på jorden, United Earth Directorate (UED), satt i gang et koloniseringsprogram som en del av en løsning for å redusere overbefolkningen på jorden, men de automatiserte koloniskipene kommer ut av kurs og Terran-kolonistene lander ikke langt unna hvor Protoss holder til. Kampen om å opprettholde sine egne interesser har dermed startet.

Spilles turneringer

I dag spilles det enkeltspill, men også turneringer, hvor man kan konkurrere mot hverandre i rekordmange Starcraft-klubber. Som nevnt blir duellene i Sør-Korea regelmessig tv-sendt for et stort publikum, men det blir også de norske turneringene som Telenor-Ligaen, via en egen streaming-kanal. Bookmakere setter odds på spillene, for det finnes tusenvis av unge og voksne som faktisk lever av å spille Starcraft i dag. Ønsker du å bli bedre kjent med Starcraft-miljøet i Norge og ute i verden, finnes det også utallige Starcraft forumer, hvor det diskuteres strategier og hvordan man forbedrer seg som spiller.